**1. KULTURNI DAN**

**9. 10. 2025**

Kulturni dan ima dva dela.

V prvem delu bomo sodelovali v Nacionalnem mesecu skupnega branja z osrednjo temo **glasno branje in pripovedovanje**. Razredniki boste pri profesorici Manueli Polanc prejeli Cankarjeve črtice, s svojimi dijaki pa boste skupaj glasno prebrali izbrano črtico, jo komentirali in se o njej pogovarjali. V pomoč vam je lahko PowerPoint predstavitev, ki jo bo pripravila prof. Polanc. Predviden čas dejavnosti je 60 min.

Sledi odmor, v katerem dijaki prevzamejo malico in se sprehodijo do določene kulturne ustanove.

V drugem delu je načrtovan voden ogled zbirke oz. razstave. Pred začetkom ogleda na blagajni plačajte vstopnice. Razredni blagajniki naj zato prej zberejo denar in pripravijo točen znesek plačila. Slednje ne velja za 2. letnike programa mizar. Ti bodo vstopnino poravnali po položnici.

Kulturni dan je **obvezna interesna dejavnost**. Vsi manjkajoči dijaki bodo morali v dogovoru z razredniki opraviti nadomestno dejavnost.

**NARODNA GALERIJA** (Prešernova cesta 24, 1000 Ljubljana)

*Slovenski impresionisti in njihov čas z delavnico*

|  |  |  |  |
| --- | --- | --- | --- |
| **razred** | **glasno branje / učilnica** | **ogled razstave** | **spremljevalca** |
| 1. K | 8.00 – 9.00 v 117 | 10.00 | U. Wertl, E. Potrebuješ |
| 1. L | 8.30 – 9.30 v 425 | 10.30 | G. Štendler, M. Grah |

Hoja: 15 minut

Cena vstopnice z vodenim ogledom in delavnico: **5 €**

*Slovenski impresionizem se je, tako kot tudi drugi evropski impresionizmi, ki so posnemali francoskega, uveljavil z zamikom, najprej na 1. razstavi Slovenskega umetniškega društva 1900, dve leti pozneje je sledila 2. razstava, ki sicer ni bila uspešna, a od takrat lahko govorimo o slovenski impresionistični šoli. Slikarji (ponavadi govorimo o četverici Jakopič, Jama, Grohar, Sternen, vendar je impresionistične poteze in navdihe najti tudi pri mnogih njihovih sopotnikih, ne da bi šlo za neposreden vpliv) so sicer razvili svoje različice modernizma, je pa njihov sloves utrdila razstava v dunajskem salonu Miethke 1904, ko so se združili v klub Sava in so jih začeli imenovati savani (za razliko od druge skupine, katere klub se je imenoval Vesna, v njem pa so se družili Gaspari, Smrekar in drugi, ki so bolj prisegali na natančnost risbe, in so jih imenovali vesnani). Impresionisti so uspešno razstavljali leto za letom: v Beogradu (1904), Sofiji, Londonu (1906), Trstu (1907), Zagrebu, Varšavi, Krakovu (1908), Rimu (1911), Jama, Jakopič in Grohar pa tudi v dunajski Secesiji. Druži jih šolanje v Münchnu, Ažbetova šola, ki jim da risarsko in tehnično znanje polaganja barv drugo ob drugo, prepoznavanje francoskih pa tudi nemških in avstrijskih avtorjev, vendar pa ima vsak od njih svoj intimni slikarski razvoj. Obdobje 1895-1902 stroka rada označuje za pripravljalno in študijsko, 1902-08 za škofjeloško, v naslednjih letih pred prvo svetovno vojno pa so se razvijali zelo osebnostno in oblikovali prepoznavne osebne stile.*

Vir: [*https://www.ng-slo.si/si/razstave-in-projekti/razstava/slovenski-impresionisti?id=1357*](https://www.ng-slo.si/si/razstave-in-projekti/razstava/slovenski-impresionisti?id=1357)

*Dijaki se bodo po ogledu razstave preizkusili v impresionističnem slikanju na likovni delavnici.*

**MUZEJ NOVEJŠE IN SODOBNE ZGODOVINE SLOVENIJE** (Celovška cesta 23, 1000 Ljubljana)

*Slovenci v XX. stoletju*

|  |  |  |  |
| --- | --- | --- | --- |
| **razred** | **glasno branje / učilnica** | **ogled razstave** | **spremljevalca** |
| 2. A | 8.00 – 9.00 v 315 | 10.15 | B. Rupnik, L. Baloh |
| 2. B | 8.15 – 9.15 v 218 | 10.30 | T. Krivic, M. Susman |

Hoja: 27 minut

Cena vstopnice z vodenim ogledom in delovnim zvezkom: **5,3 €**

*Kako dobro poznate slovensko zgodovino? 20. stoletje sodi med najburnejša obdobja slovenske zgodovine. Slovenci smo v tem času zamenjali nekaj držav in državnih ureditev, preživeli dve svetovni vojni, se vključili v tehnološko revolucijo, v zadnji, osamosvojitveni vojni pa dosegli samostojno državo. Razstavna pripoved popelje obiskovalce skozi strelski jarek iz prve svetovne vojne, mimo Kraljevine SHS do osebnih pripovedi in izkušenj druge svetovne vojne, ki jim sledijo obdobja povojne obnove, socializma in industrializacije, elektrifikacije in planskega gospodarstva. V nadaljevanju obiskovalec spremlja oblikovanje jugoslovanske različice socializma, t. i. samoupravljanja, in se nenadoma znajde sredi demokratičnih vrenj v osemdesetih, ki leta 1991 privedejo do osamosvojitve in življenja v samostojni Sloveniji. Ogled se zaključi z vstopom Slovenije v Evropsko unijo leta 2004 in predsedovanjem Svetu Evropske unije v letu 2008.*

Vir:[*https://www.muzej-nz.si/razstava/slovenci-v-xx-stoletju/*](https://www.muzej-nz.si/razstava/slovenci-v-xx-stoletju/)

**CANKARJEVA SPOMINSKA SOBA** (Cankarjev vrh na Rožniku/Gostilna Rožnik, Cankarjev vrh 1, 1000 Ljubljana)

|  |  |  |  |
| --- | --- | --- | --- |
| **razred** | **glasno branje / učilnica** | **ogled razstave** | **spremljevalca** |
| 2. C | 9.00 – 10.00 v 416 | 11.15 | S. Avbreht, A. Slabe |
| 2. Č | 10.00 – 11.00 v 319 | 12.30 | F. Štigl, B. Rogelj |
| 2. D | 11.00 – 12.00 v 124 | 13.45 | N. Franci, S. Lemut |

Hoja: 47 minut

Cena vstopnice z vodenim ogledom: **5 € PLAČILO PO POLOŽNICI**

*Na Rožniku je Ivan Cankar živel od leta 1910 do 1917. Tu je napisal kar nekaj svojih pomembnih del, kot je spis Bela krizantema in črtice Podobe iz sanj. Tu so ga obiskovali tudi občudovalci, ki so ga želeli spoznati, še posebno pa se je rad pogovarjal z mladino. Leta 1912 sta se Cankarju na Rožniku za nekaj časa pridružila tudi pesnik Oton Župančič in slikar Rihard Jakopič. V spomin na velikega slovenskega pisatelja je Mestni muzej Ljubljana leta 1948 na Rožniku uredil spominsko sobo. Istega leta so tudi vrh Rožnika poimenovali Cankarjev vrh. V njej je nekaj Cankarjevih osebnih predmetov kot so listnica, kravata, posetnica in stalna dovolilnica za obisk Jakopičevega paviljona. Pohištvo, ki je v sobi, je iz začetka 20. stoletja in nam pričara sliko življenja v tistem času.*

Vir: [*https://mgml.si/sl/mestni-muzej/razstave/265/spominska-soba-pisatelja-ivana-cankarja/*](https://mgml.si/sl/mestni-muzej/razstave/265/spominska-soba-pisatelja-ivana-cankarja/)

**NARODNI MUZEJ** (Maistrova ulica 1, 1000 Ljubljana)

*Razstava pohištva*

|  |  |  |  |
| --- | --- | --- | --- |
| **razred** | **glasno branje / učilnica** | **ogled razstave** | **spremljevalca** |
| 3. A | 8.00 – 9.00 v 312 | 10.30 | G. Dolenšek, B. Drnovšek  |
| 3. B | 9.00 – 10.00 v 122 | 11.30 | A. Mramor, S. Pagon |

Hoja: 30 minut

Cena vstopnice z vodenim ogledom:  **3,20 €**

*Morda so ravno pisalniki tisti kosi pohištva, ki najočitneje izkazujejo družbeno moč, prioritete in okus lastnikov.*

*Na razstavi več kot šestdeset teh nosilcev simbolnih podob svojo prikrito ali neposredno sporočilo izraža skozi različne oblike – od renesančnih kabinetnih omaric do baročnih tabernakeljskih omar, od bidermajerskih sekreterjev do modernističnih pisalnih miz. Mnoge so povezane z znanimi osebnostmi, druge pripovedujejo o nadarjenosti in izurjenosti domačih in svetovnih snovalcev in izdelovalcev.*

*V lepoti materialov in kompleksnosti izdelave pisalnikov se zrcalijo tako gospodarska in umetnostna zgodovina kot tudi zgodovina duha.*

Vir: [*https://www.nms.si/si/razstave/arhiv-razstav/475-Pisalno-pohistvo-na-Slovenskem*](https://www.nms.si/si/razstave/arhiv-razstav/475-Pisalno-pohistvo-na-Slovenskem)

**PLEČNIKOVA HIŠA** (Karunova 4 - 6, 1000 Ljubljana)

*Ogled arhitektove hiše*

|  |  |  |  |
| --- | --- | --- | --- |
| **razred** | **glasno branje / učilnica** | **ogled razstave** | **spremljevalca** |
| 4. A | 7.30 – 8.30 v 118 | 9.10 | Š. Grum, B. Jernejc |
| 4. B | 8.30 – 9.30 v 316 | 10.10 | B. Terpin, G. Virant |

Hoja: 10 minut

Cena vstopnice z vodenim ogledom:  **5,90 €**

*Oglejte si hišo, kjer je arhitekt Jože Plečnik (1872–1957) živel in ustvarjal od leta 1921 do svoje smrti in kjer se je porajala Plečnikova Ljubljana. Oglejte si stalno razstavo Plečnik o arhitektovem življenju in delu, vedno zanimive občasne razstave o njegovem ustvarjanju in Plečnikovo originalno ohranjeno domovanje, edinstven biser slovenske arhitekture.*

*Vstopite v hišo, kjer se je porajala Plečnikova Ljubljana!*

Vir: [*https://mgml.si/sl/plecnikova-hisa/razstave/17/plecnikova-hisa/*](https://mgml.si/sl/plecnikova-hisa/razstave/17/plecnikova-hisa/)

**SLOVENSKI ETNOGRAFSKI MUZEJ** (Metelkova ul. 2, 1000 Ljubljana)

*Maksim Gaspari: Ustvarjene podobe naroda*

|  |  |  |  |
| --- | --- | --- | --- |
| **razred** | **glasno branje / učilnica** | **ogled razstave** | **spremljevalca** |
| 2. K | 7.30 – 8.30 v 320 | 9.00 | M. Kavčič, G. Kranjec |
| 2. L | 9.30 – 10.30 v 317 | 11.00 | I. Koderman, Ingo Kuralt |

Hoja: 30 minut

Cena vstopnice z vodenim ogledom:  **6 €**

*Razstava razkriva motiviko, ki jo je slikar Maksim Gaspari (1883 – 1980) črpal iz etnografske dediščine, pri čemer izpostavlja motive pripadnostnih kostumov, svatbe, dedka Mraza in čebelarstva ter bogastvo razglednic. In ne nazadnje opozarja, da je motivika zagotovo povezana z dejstvom, da je bil Gaspari kot restavrator in risar v Etnografskem muzeju 20 let v neposrednem stiku z muzejskimi etnografskimi zbirkami.*

Vir: [*https://www.etno-muzej.si/sl/razstave/maksim-gaspari-ustvarjene-podobe-naroda*](https://www.etno-muzej.si/sl/razstave/maksim-gaspari-ustvarjene-podobe-naroda)

**HIŠA ILUZIJ** (Kongresni trg 13, 1000 Ljubljana)

*Ogled razstave*

|  |  |  |  |
| --- | --- | --- | --- |
| **razred** | **glasno branje / učilnica** | **ogled razstave** | **spremljevalca** |
| 2. G | 10.45 – 11.45 v 313 | 12.30 | T. Novak, M. Uršič |

Hoja: 10 minut

Cena vstopnice z vodenim ogledom:  **8 €**

*V Hiši iluzij vas pričakuje več kot 70 eksponatov, ki vas bodo popolnoma zmedli. Med drugim se slikajte v sobi, ki kljubuje zakonom gravitacije, za kosilo si privoščite glavo vašega prijatelja, sredi belega dne se zabavajte v neskončni disco sobi in samo za najbolj pogumne – sprehodite se skozi Vortex tunel. Na koncu pa preizkusite svoje sive celice in potrpljenje ob sestavljanju naših neverjetnih miselnih iger. Prepustite se popolnoma novim doživetjem in se zabavajte skupaj s prijatelji ali družino. Otroci svet iluzij naravnost obožujejo, vendar pa je svet iluzij odlična dogodivščina tudi za starše, pare, dedke in babice! Prepričajte se sami.*

Vir: [*https://houseofillusions.si/o-nas*](https://houseofillusions.si/o-nas)

**OGLED LJUBLJANE**

*Ogled znamenitosti v okolici šole in centra Ljubljane*

|  |  |  |  |
| --- | --- | --- | --- |
| **razred** | **glasno branje / učilnica** | **sprehod po LJ** | **spremljevalca** |
| 1. A | 7.30 – 8.30 v 121 | 9.00 | M. Polanc, B. Janša |
| 1. B | 7.30 – 8.30 v 123 | 9.00 | L. Vukadinović, B. Hrovat |
| 1. C | 8.00 – 9.00 | 9.30 | J. Planinšič, J. Babič |
| 1. Č | 8. 00 – 9.00 | 9.30 | J. Šemrov, A. Potrebuješ |
| 1. D | 8. 30 – 9.30 | 10.00 | B. Arko, T. Purkart |
| 1.G | 8. 30 – 9.30 | 10.00 | A. Černe, G. Cizelj |

Hoja: 90 minut

Brezplačna dejavnost

Razredi se zberejo na šolskem dvorišču. Pred odhodom naj prevzamejo malico. Sledi sprehod po Ljubljani in ogled znamenitosti (glej zemljevid).

Na sprehodu po Ljubljani si pri vsaki znamenitosti ustavite in povejte kaj o njej (prilogo z informacijami boste razredniki dobili po elektronski pošti). Ne hitite, naredite tudi kakšno skupinsko sliko in jo posredujte kolegici Barbari Rupnik, ki ureja šolski Facebook.

Ko končate z ogledom morajo dijaki rešiti kviz, ki je dostopen na povezavi objavljeni na šolski spletni strani. https://forms.gle/jDzCXeo1TEQxmUbC7

Pripravili: Špela Grum, Manuela Polanc Ravnateljica: Majda Kanop